Sonnet 109 d'Shakespeare
Channel: L'Office du Jèrriais
Date: 2016-04-07

Sonnet 109

Oh, n'di janmais qu'man tchoeu 'tait hors d'êtchèrre
ouaithe qué m'n absence fîsse ma fliambe trélûther;
autant vaut mé sparti en deux maîntchièrs
qué t'haler m'n âme dé iou qu'ou dait duther.
V'là ma d'meuthe d'amour; si j'ai galvaûtchi
coumme un houmme en viage, j'èrveins à ma d'meuthe
recta à l'heuthe pouor pouver m'dêpaûtchi,
et d'même jé peux m'laver d'chein tchi m'enteuthe.
Oh, n'crai janmais, ouaithe qué j'sembl'ye asseûthé
dans touos l's ohièrs tch'assiègent châque sorte d'humain,
qu'ma natuthe peut êt' drôlement enteuthée
et laîssi, pouor un o en chiffre, tan bein.
Car, app'ler chu rond monde raîque mo, j'y'ôse:
ch'est qu'tu'es bouôn rond tout ch'qu'i'y'a d'dans, ma rose.

William Shakespeare
Vèrsion Jèrriaise dé Geraint Jennings